L'exvicealcalde, Alfonso Grau, està acusat de suborn, malversació i delicte electoral
EFE València 21/09/2017 15:39
651x366 L'exvicealcalde de València, Alfonso Grau, durant una compareixença davant la premsa. / JUAN CARLOS CÁRDENAS / EFE L'exvicealcalde de València, Alfonso Grau, durant una compareixença davant la premsa. / JUAN CARLOS CÁRDENAS / EFE
L'actual tresorera del Partit Popular, Carmen Navarro; l'exvicealcalde de València, Alfonso Grau; l'exgerent provincial, José Moscardó, i l'exregidor a la capital valenciana Juan Eduardo Santón hauran de declarar com a investigats -abans imputats- en el cas Imelsa que analitza el finançament de les campanyes electorals del 2007 i el 2011, quan Rita Barberá era la candidata de la formació conservadora a la ciutat de València.
En el cas d'Alfonso Grau, l'exvicealcalde està acusat de delictes de suborn, malversació i delicte electoral i haurà de declarar davant el jutge el 6 d'octubre. La resta d'investigats hauran de fer-ho el 16 del mateix mes.
El jutge també ha ordenat que s'investigui la identitat dels representats legals de 17 empreses i societats que presumptament haurien col·laborat en el finançament de les campanyes, entre les quals hi ha constructores, concessionaris de cotxes i empreses immobiliàries.
El cas Imelsa, que deu el seu nom a una empresa pública de la Diputació de València, investiga el suposat cobrament de comissions il·legals, tripijocs en contractes des de diverses administracions públiques valencianes, blanqueig de capitals i delicte electoral.
La Guàrdia Civil certifica que el PP de la ciutat de València es va finançar irregularment
Finançament partits polítics